da de da de da de fi en en en sv da nl de bar da da da da fr da da da da da da da de da da da da da fi da da da de da de de da da es da da it da de
Sydslesvigske elever klarer sig godt | Dansk Skoleforening for Sydslesvig e.V.
En rapport bestilt af Sydslesvigudvalget belyser, hvordan unge fra mindretallet klarer sig i uddannelseslivet i Danmark.
SYDSLESVIG. Sydslesvigerne har de samme chancer på arbejdsmarkedet i Danmark som danskerne. Det viser en rapport, som Sydslesvigudvalget bestilte i efteråret.
Formanden for Sydslesvigudvalget, socialdemokraten Benny Engelbrecht, siger på baggrund af rapporten, at der ikke er væsentlige barrierer for sydslesvigske studerende i Danmark.
- Der er ikke noget, der tyder på, at der er noget i vejen med kvaliteten af den uddannelse, som de unge har fået i det danske skolevæsen i Sydslesvig. Og der er ikke noget, der tyder på, at der er noget i vejen med de unge sydslesvigeres danskkundskaber, siger Benny Engelbrecht.
Skoleforeningens direktør, Anders Molt Ipsen, tager det som et skulderklap for det arbejde, pædagogerne og lærerne i Sydslesvig udfører.
- Det er godt, at undersøgelsen afliver nogle myter, siger Anders Molt Ipsen.
Han er godt tilfreds med, at rapporten viser, at de unge sydslesvigere får den lærdom med hjemmefra, som er forudsætning for, at de klarer sig godt i livet.
Rapporten viser også, at mange sydslesvigere vælger lærerfaget, når de læser i Danmark. Seminariet i Haderslev er det sted, som 2/3 af de lærerstuderende vælger. Mange af dem bliver således boende i Sydslesvig.
- Vi lever i en fri verden. Man kan bosætte sig, hvor man vil, siger Anders Molt Ipsen.
- Jeg tror dog, at det er en god ide, at man som ung drager ud for at opleve noget nyt, så man kan sætte det i perspektiv, man kender hjemmefra, siger Anders Molt Ipsen.
Han påpeger, at seminariet i Haderslev giver en helt særlig gruppe sydslesvigere mulighed for at uddanne sig.
- Det er dem, der vælger lærerjobbet i en lidt ældre alder. Mennesker, som har haft et andet arbejde inden og måske er blevet gift, har fået børn og købt hus i Sydslesvig. For dem er det meget vanskeligt at rejse væk herfra for at uddanne sig. Seminariet i Haderslev har således været med til at give folk i Sydslesvig mange muligheder, siger Anders Molt Ipsen.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg